Mekos didžioji mečetė
21°25′21″š. pl. 39°49′35″r. ilg.﻿ / ﻿21.42250°š. pl. 39.82639°r. ilg.﻿ / 21.42250; 39.82639 Mekos didžioji mečetė arba Didžioji mečetė (arab. المسجد الحرام‎‎, Masjid al-Ḥarām) – didžiausia pasaulyje musulmonų mečetė, esanti Saudo Arabijoje, Mekoje. Pastatyta šventoje islamo pranašo Mahometo gimimo vietoje. Didžiosios mečetės komplekse stovi Kaaba. Pagal islamą, kiekvienas tikras musulmonas bent kartą per gyvenimą siekia apsilankyti šioje vietoje. Hadžo ritualo pradžioje piligrimai eina aplink Kaabą, į kurią atsisukę meldžiasi viso pasaulio musulmonai. Vėliau nukeliavę į Miną, praleidžia visą naktį, auštant pajuda prie Arafato kalno, į rytus nuo Mekos. Čia vyksta hadžo kulminacija. Musulmonų susibūrimas simbolizuoja Paskutinio Teismo laukimą, maldininkai meldžiasi, prašo Dievo atleidimo. Didžioji mečetė priima apie 900 000 maldininkų, kurių skaičius išauga iki 4 mln. per hadžą. Stovi 9 minaretai, siekiantys 89 m aukštį.